Държавен вестник, бр. 17, 2026 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  17
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 51
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Закона 
за адвокатурата, приет от 51-вото Народно 
съб­рание на 30 януари 2026 г.
Издаден в София на 11 февруари 2026 г. 
Президент на Републиката: 
Илияна Йотова
Подпечатан с държавния печат.
Министър на правосъдието:
Георги Георгиев
ЗАКОН
за изменение и допълнение на Закона за 
адвокатурата (обн., ДВ, бр. 55 от 2004 г.; изм., 
бр. 43 и 79 от 2005 г., бр. 10, 39 и 105 от 2006 г., 
бр. 59 от 2007 г., бр. 69 от 2008 г., бр. 53 и 101 
от 2010 г., бр. 82 от 2011 г.; Решение № 4 на 
Конституционния съд от 2016 г. – бр. 32 от 
2016 г.; изм., бр. 110 от 2020 г. и бр. 17 от 2021 г.)
§ 1. В чл. 5, ал. 2, т. 4 думите „две години“ 
се заменят с „три години“.
§ 2. В чл. 10 се правят следните изменения:
1. Алинея 1 се изменя така:
„(1) Гражданин на чужда държава, при­
добил адвокатска правоспособност съгласно 
законодателството на страната си, може да 
се яви пред органите на съдебната власт на 
Република България като процесуален пред­
ставител на гражданин на своята държава по 
определено дело заедно с български адвокат, 
когато предварително е направил искане за 
това пред председателя на Висшия адвокатс­
ки съвет и:
1. владее български език; 
2. има най-малко две години юридичес­
ки стаж, съответно 5-годишен юридически 
стаж – когато се явява пред Върховния каса­
ционен съд и Върховния административен съд;
3. има сключен застрахователен договор за 
вредите, които могат да настъпят вследствие 
на виновно неизпълнение на неговите задъл­
жения, покриващ рискове на територията на 
Република България.“
2. Алинея 2 се изменя така:
„(2) Редът за установяване владеенето на 
български език се определя с наредба на 
Висшия адвокатски съвет.“
3. В ал. 5 думите „защитник или повереник“ 
се заменят с „процесуален представител“.
§ 3. В чл. 19а, ал. 6, т. 5 накрая се поставя 
запетая и се добавя „когато плащането не е 
извършено по електронен път“.
§ 4. В чл. 36 се правят следните изменения 
и допълнения:
1. Алинеи 2, 3 и 4 се изменят така:
„(2) Размерът на възнаграждението се опре­
деля в договор между адвоката или адвоката 
от Европейския съюз и клиента. Този размер 
трябва да бъде справедлив, обоснован и да 
съответства на достойнството на адвокатската 
професия. Възнаграждението може да се уго­
вори в абсолютна сума и/или процент върху 
определен интерес с оглед изхода на делото, 
с изключение на възнаграждението за защита 
по наказателни дела и по граждански дела с 
нематериален интерес.
(3) Когато между адвоката или адвоката от 
Европейския съюз и клиента не е уговорено 
възнаграждение, по искане на съда или на 
адвоката, адвокатският съвет на адвокатската 
колегия, в която членува адвокатът, с моти­
вирано решение определя възнаграждението 
при спазване на следните критерии:
1. фактическата и правна сложност на 
случая;
2. засегнатия интерес;
3. условията, при които е възложена и 
предоставена правната защита и съдействи­
ето, включително времето за извършването 
и спешността на извършването им;
4. квалификацията, опита и специализа­
цията на адвоката.
(4) Правилата и начинът за прилагане 
на критериите по ал. 3 при определяне на 
възнаграждение при липса на договор се 
определят в наредба, издадена от министъра 
на правосъдието съвместно с Висшия адво­
катски съвет.“
2. Създава се ал. 5:
„(5) Алинеи 2 и 3 се прилагат и в случаи­
те, когато правното съдействие и защита се 
оказва от адвокатско съдружие или адвокатско 
дружество.“
§ 5. Създава се чл. 36а:
„Чл. 36а. (1) Когато в закон е предвидено 
назначаване на особен представител, адвокат­
ският съвет на адвокатската колегия в съдеб­
ния район по седалището на съответния съд, 
пред който е висящо делото, определя особен 
представител и размера на възнаграждението 
му при условията на чл. 36, ал. 3 и 4. 
(2) Особеният представител се определя на 
принципа на случайния подбор чрез равно­
мерно разпределение съобразно поредността 
на постъпването на исканията измежду чле­
новете на адвокатската колегия по правила, 
определени с наредба на Висшия адвокатски 
съвет.“
§ 6. В чл. 38 се правят следните изменения 
и допълнения: